L'atomo radioactivo d'ununoctio ye muit inestable y, dende 2002, nomás s'han sintetizato tres atomos (posiblement quatre) d'o suyo isotopo 294Og. Encara que nomás s'ha feito una determinación experimental muit escasa d'as suyas propiedatz y os posibles compuestos que forma, os calculos teoricos han ufierto muitas predicions, encluyindo-ne-ie belunas de muit inesperatas. Por eixemplo, encara que l'ununoctio ye un miembro d'o grupo 18, probablement no ye un gas noble, como lo son totz os atros elementos d'iste grupo. D'antis mas se creyeba que yera un gas pero actualment se predice que ye un solido en condicions normals.